Author: .

Predkladacia  správa

	Návrh  Štatútu Slovenského pozemkového fondu sa predkladá na základe § 36 ods. 2 zákona SNR č. 330/1991 Zb. o pozemkových úpravách, usporiadaní pozemkového vlastníctva,  pozemkových úradoch, pozemkovom fonde a o pozemkových spoločenstvách.

	Cieľom predloženého návrhu je upraviť podrobnosti o činnosti pozemkového fondu, jeho orgánoch a hospodárení pozemkového fondu v nadväznosti na zákon č. 256/2001 Z.z., ktorým sa novelizoval zákon SNR č. 330/1991 Zb., ktorým sa podstatne zmenili resp. doplnili ustanovenia týkajúce sa Slovenského pozemkového fondu.

	Predložený návrh štatútu po vecnej stráne prerokovala jeho správna rada, ako aj dozorná rada.

	Návrh štatútu bol zaslaný na medzirezortné pripomienkové konanie niektorým ústredným orgánom, ktorý k predmetnému návrhu nemali pripomienky.

Predložený návrh nebude mať dopad na štátny rozpočet, nebude mať negatívny dopad na podnikateľskú sféru ani na životné prostredie a rovnako na zamestnanosť.

Predložený návrh štatútu sa predkladá bez rozporu.